**Előterjesztés**

**Sárszentágota Község Önkormányzata Képviselő-testületének**

**2017. szeptember hónapban tartandó soron következő nyilvános ülésére**

**Napirendi pont:** Rendelet-tervezet a nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (II. 3.) önkormányzati rendelet módosításáról

**Előterjesztő:** Csalovszkiné Mezei Zsuzsanna jegyző

***Tisztelt Képviselő-testület!***

Sárszentágota Község Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (II. 3.) önkormányzati rendelet 7.§ (1)-(3) bekezdése hivatkozik a közszolgáltatóval megkötött szerződésre, azonban a rendeletben szereplő határozatszám a képviselő-testület által korábban elfogadott határozat számát és a korábbi szerződésben lévő időtartamot tartalmazza, így szükséges a módosítás ahhoz, hogy a rendelet és a szerződés összhangja biztosított legyen.

Kérem, hogy a rendelet-tervezetet megtárgyalni és elfogadni szíveskedjenek.

Sárszentágota, 2017. szeptember 11.

Csalovszkiné Mezei Zsuzsanna

jegyző

„TERVEZET”

**Sárszentágota Községi Önkormányzat Képviselő-testületének**

**…/2017. (IX. …..) önkormányzati rendelete**

**a nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (II. 3.) önkormányzati rendelet módosításáról**

Sárszentágota Község Önkormányzat Képviselőtestülete a vízgazdálkodásról szóló 1995. évi LVII. törvény 45. § (6) bekezdés felhatalmazása alapján az Alaptörvény 32. cikk (1) bekezdés a) pontjában meghatározott feladatkörében eljárva a következő rendeletet alkotja.

**1.§** A nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (II. 3.) önkormányzati rendelet 7.§ (1)-(3) bekezdése helyébe az alábbi rendelkezés lép:

**„7. §** (1)Az önkormányzat a nem közművel összegyűjtött háztartási szennyvíz begyűjtéséről és szállításáról a LIQUID-PORTER Kft. útján gondoskodik a 5/2016. (II. 8.) határozata alapján, míg a szennyvíz ártalmatlanítására a közszolgáltatás ellátásáról pályázati kiírás nélkül a közszolgáltatóval szerződésben lévő szennyvíztisztó telepen gondoskodik.

(2) A közszolgáltatási szerződést a szennyvíz begyűjtésére és szállítására jogosult kezelővel 3 – három – évre szólóan kell megkötni.

(3) A közszolgáltatási szerződés az aláírás napján jön létre és az aláírását követő naptól számítottan a 3. év elteltével szűnik meg.”

**2.§** A rendelet 2017. október 1. napján lép hatályba és hatálybalépését követő 5. napon hatályát veszti.

**Sebestyén Zoltán Csalovszkiné Mezei Zsuzsanna**

**polgármester jegyző**

***KIHIRDETÉSI ZÁRADÉK***

A rendelet a mai napon kihirdetésre került.

Sárszentágota, 2017. szeptember ..,..

Csalovszkiné Mezei Zsuzsanna

jegyző

**Előzetes hatásvizsgálat**

**a jogalkotásról szóló 2010. évi CXXX. törvény 17.§-a alapján**

**a nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (II. 3.) önkormányzati rendelet módosításáról**

Az előzetes hatásvizsgálat célja, hogy felmérje a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

**1.) A tervezett jogszabály valamennyi jelentősnek ítélt hatása, különösen:**

**a) társadalmi, gazdasági, költségvetési hatása:**

A rendeletnek új társadalmi, gazdasági és költségvetési hatása nincs, hiszen a rendeletben foglalt szabályozás eddig is létezett, azonban jelenleg egy új rendeletbe kell foglalni.

**b) környezeti és egészségügyi következményei:**

A rendeletnek nincsenek környezeti és egészségügyi következményei, illetve olyan hatása, amely környezeti és egészségügyi következményekkel járna.

**c) adminisztratív terheket befolyásoló hatásai:**

Új adminisztrációs teher nem keletkezik.

**2.) A jogszabály megalkotásának szükségessége, a jogalkotás elmaradásának várható következménye:**

Sárszentágota Község Önkormányzata Képviselő-testületének a nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (II. 3.) önkormányzati rendelet 7.§ (1)-(3) bekezdése hivatkozik a közszolgáltatóval megkötött szerződésre, azonban a rendeletben szereplő határozatszám a képviselő-testület által korábban elfogadott határozat számát és a korábbi szerződésben lévő időtartamot tartalmazza, így szükséges a módosítás ahhoz, hogy a rendelet és a szerződés összhangja biztosított legyen.

**3.) A jogszabály alkalmazásához szükséges személyi, szervezeti, tárgyi és pénzügyi feltételek:**

A rendeletben rögzítettek végrehajtásához a személyi, tárgyi, szervezeti és pénzügyi feltételek rendelkezésre álltak.

Sárszentágota, 2017. szeptember 11.

Csalovszkiné Mezei Zsuzsanna s.k.

jegyző

**Indoklás**

**a jogalkotásról szóló 2010. évi CXXX. törvény 18.§-a alapján**

**a nem közművel összegyűjtött háztartási szennyvíz begyűjtésére vonatkozó közszolgáltatásról szóló 3/2014. (II. 3.) önkormányzati rendelet módosításáról**

**A rendeleti szabályozást szükségessé tevő társadalmi, gazdasági, szakmai okok és célok, illetve a rendelet várható hatásai:**

1.§-hoz: A rendelet és a közszolgáltatási szerződés összhangját valósítja meg.

2.§-hoz: Hatályba lépésről rendelkezik